Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
13 ก.ค. 2561


Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 4.22 จุด (0.26%) ปิดภาคเช้าที่ 1,645.15 จุด ด้วยมูลค่าการซื้อขาย 17,998.73 ล้านบาท
Most Positive Impact : AOT (+0.71 จุด), TMB (+0.43 จุด), CPF (+0.43 จุด)
Most Negative Impact: PTT (-0.71 จุด), U (-0.56 จุด), CPALL (-0.44 จุด)
แนวโน้มตลาดบ่าย
ตลาดหุ้นภาคเช้าปรับตัวขึ้นเล็กน้อยด้วยมูลค่าการซื้อขายที่เบาบางมากเมื่อเทียบกับค่าเฉลี่ยของตลาดในภาคเช้าตั้งแต่ต้นปีที่ 3.2 หมื่นล้านบาท โดยกลุ่มพลังงานยังคงกดดันตลาดต่อเนื่องอยู่ที่ -0.77 จุด
ประเด็นสงครามการค้าดูคลี่คลายลง หลังจากที่นาย หวัง ชูเหวิน รัฐมนตรีช่วยว่าการกระทรวงพาณิชย์ของจีน มีท่าทีเรียกร้องให้จัดการเจรจาเพื่อยุติสงครามทางการค้าระหว่างกันสอดรับกับที่ นายมนูชิน (รัฐมนตรีคลังสหรัฐ) ประกาศพร้อมที่จะเจรจา คาดว่าจะเห็นการเจรจาในสัปดาห์หน้า
ช่วงสัปดาห์หน้าจะมีการประกาศผลประกอบการกลุ่มธนาคารพาณิชย์ หากงบออกมาต่ำกว่าที่คาดจะเกิดการ sell on fact ซึ่งมองว่าหากปรับตัวลงเป็นโอกาสในการเข้าซื้อเพื่อรับประโยชน์จากดอกเบี้ยขาขึ้น และสินเชื่อที่จะเติบโตตามการขยายตัวของเศรษฐกิจในประเทศ
สัปดาห์หน้ามีประเด็นต่างประเทศที่ต้องติดตามคือ นายพาวเวลล์ ประธานธนาคารกลางสหรัฐจะมีคำแถลงนโยบายการเงินครึ่งปีต่อสภาคองเกรส ส่วนฝั่งยูโรโซนจะมีการรายงานตัวเลข CPI เดือนมิ.ย.โดยตลาดคาดการณ์ไว้ที่ 2.0% (YoY)
หุ้นแนะนำ MTC STEC CPN